**О Д Г О В О Р**

на пратеничко прашање од пратеникот Хајрула Мисини поставено

на 57-та седница на Собранието на Република Македонија

одржана на 28 мај 2009 година

1. Согласно Протоколот за отворање на гранични премини за пограничен сообраќај меѓу Република Македонија и Република Србија и Црна Гора, потпишан во Скопје на 29.03.2003 година, а врз основа на Заклучоците од средбата на експертските групи на Република Македонија и Република Србија (одржана на наша иницијатива на 04.05.2009 година во Прешево) на 03, 04 јуни 2009 год., е извршено геодетско мерење со цел одредување на нултите точки за натамошните технички подготовки за отворање на граничните премини: Лојане - Миратовац, Огут - Трговиште и Голема Црцорија - Голеш.

По извршените геодетски мерења претставниците на МНР на двете земји потпишаа Записник за утврдување на „нултите точки" на посочените премини.

2. Со цел динамизирање на активностите за отворање на новите гранични премини меѓу Р. Македонија и Р. Србија, од наша страна е иницирана експертска средба (во втората половина на месец јуни о.г.) на која ќе биде разгледан и усвоен потпишаниот Записник за утврдување на „нултите точки" за новите гранични премини и потпишан Протокол. Воедно, а согласно постоечките инфраструктурни услови и реални потреби, се предвидува потпишување Протокол за натамошната динамика на отварање на утврдените приоритетни гранични премини (Лојане - Миратовац и Голема Црцорија-Голеш) и модалитетите на премините мегу двете земји: - изработка на проектите т.е. проектните задачи за изработка на Инвестиционо техничка документација на регионалните патишта коишто водат до граничните премини, како и за заедничките платформи на кои ќе бидат поставени заедничките монтажни полициски објекти.